Els xiquets i xiquetes de l’Esplai Els Sitges se’n van de campament a Titagües
2025-07-24

Finalitzat tot un curs en el qual, dissabte a dissabte, han gaudit de les activitats organitzades pels joves voluntaris i voluntàries, els xiquets i joves de l’Esplai s’estan preparant per a eixir de campament, enmig de les seues vacances escolars. Enguany, la destinació triada és Titagües, localitat valenciana de la comarca d’Els Serrans, coneguda pels seus bells paratges naturals, les seues fonts i els seus turons.

El campament d’estiu de l’Esplai Les Sitges tindrà lloc del 16 al 29 de juliol. Els xiquets, xiquetes i joves, des de 5 fins a 17 anys, que s’apunten podran triar entre gaudir del campament íntegrament o bé, passar en ell una sola setmana. En el primer cas, el preu és de 174 euros mentre que el preu per una setmana és de 87 euros. Les famílies nombroses es podran beneficiar del 50% sobre el preu.

La matrícula per a poder apuntar-se al Campament de l’Esplai Les Sitges quedarà oberta demà dimecres, 27 de juny. Es podrà efectuar on line, a través de la Seu Electrònica de l’IMCJB o, presencialment, en el Servei d’Informació de la Casa de Cultura, sol·licitant cita prèvia.

Els xiquets i xiquetes que s’inscriguen per a una sola setmana, pujaran amb el bus de l’Esplai Les Sitges, si trien la primera setmana però hauran de tornar a València amb amb els seus pares o tutors el diumenge 22 de juliol. Per contra, si tria la segona setmana, tornaran a València amb l’autobús de l’Esplai Les Sitges el 29 de juliol, però hauran d’arribar a Titagües pels seus propis mitjans, el dia 22.